ประกาศองค์การบริหารส่วนตำบลกะหรอ 
เรื่อง ผลการพิจารณาการเสนอราคาจ้าง โครงการจ้างเหมาประกอบอาหารกลางวันศูนย์พัฒนาเด็กเล็กบ้านอู่ทอง 
--------------------------------------
ตามที่องค์การบริหารส่วนตำบลกะหรอ   อำเภอนบพิตำ   จังหวัดนครศรีธรรมราช ได้ดำเนินการประกาศสอบราคาจ้างโครงการจ้างเหมาประกอบอาหารกลางวันสำหรับศูนย์พัฒนาเด็กเล็กบ้านอู่ทอง หมู่ที่ 6 ตำบลกะหรอ  ตามประกาศองค์การบริหารส่วนตำบลกะหรอ  ลงวันที่ 28 พฤศจิกายน  2551  โดยดำเนินการจัดทำอาหารมื้อเที่ยง จำนวน 1 มื้อต่อวัน  ประกอบด้วยข้าวสวยกับข้าว พร้อมด้วยขนมหรือผลไม้ ที่เป็นประโยชน์ทางภาวะโภชนาการ โดยมีนักเรียนรับประทานอาหารจำนวน  170 คนต่อวัน โดยคิดราคากลางในอัตราเด็กนักเรียนคนละ 10.- บาท (สิบบาทถ้วน)  โดยจะดำเนินการจ้างเหมาประกอบอาหารกลางวันเป็นจำนวนทั้งสิ้น 275 วัน เป็นจำนวนเงินราคากลางทั้งสิ้น 467,600.- บาท (สี่แสนหกหมื่นเจ็ดพันหกร้อยบาทถ้วน) และได้กำหนดเปิดซองสอบราคา เมื่อวันที่ 18 ธันวาคม 2551  ณ  ศูนย์รวมข้อมูลข่าวสารการจัดซื้อ/จ้างขององค์การบริหารส่วนตำบลระดับอำเภอ อำเภอนบพิตำ (ณ ห้องประชุมอำเภอนบพิตำ) จังหวัดนครศรีธรรมราช นั้น

คณะกรรมการเปิดซองสอบราคาได้ดำเนินการตามระเบียนกระทรวงมหาดไทยว่าด้วยการพัสดุขององค์การบริหารส่วนตำบล พ.ศ.2538 ข้อ 28 เรียบร้อยแล้ว โดยมีผู้มายื่นเสนอราคาจ้างตามโครงการดังกล่าว ตามรายละเอียดดังนี้
1.นางทองใบ ทวีเมือง เสนอราคาเป็นเงิน 327,250.- บาท คิดเป็นอัตราเด็กนักเรียนคนละ 7.- บาท เสนอราคาต่ำกว่าราคากลาง 30.01%

2.นางเลขา ศิลปะ ไม่ระบุราคาในใบเสนอราคาจึงเป็นผู้เสนอราคาผิดเงื่อนไขประกาศสอบราคา
3.นางสาวลักษวรรณ  บุญเมืองไม่ระบุราคาในใบเสนอราคาจึงเป็นผู้เสนอราคาผิดเงื่อนไขประกาศสอบราคา
4.นางทวีพร ปานสิทธิ์ เสนอราคาเป็นเงิน 345,950.- บาท คิดเป็นอัตราเด็กนักเรียนคนละ 7.40 บาท เสนอราคาต่ำกว่าราคากลาง 23.02%

5.นางอาภรณ์  มีบุญมาก เสนอราคาเป็นเงิน 444,950.- บาท คิดเป็นอัตราเด็กนักเรียนคนละ 9.52 บาท
ผลพิจารณาการสอบราคาปรากฏว่า นางทองใบ ทวีเมือง เป็นผู้เสนอราคาต่ำสุด คณะกรรมการเปิดซองสอบราคาพิจารณาแล้วเห็นว่า เสนอราคาต่ำกว่าราคากลาง 30.01% ซึ่งตามประกาศสอบราคา ข้อ 5.4 และข้อ 5.5 สามารถให้ผู้เสนอราคาชี้แจงข้อเท็จจริงและแสดงหลักฐานที่ทำให้เชื่อถือได้ว่าผู้เสนอราคาสามารถดำเนินงานตามเอกสารสอบราคาได้เสร็จสมบรูณ์ โดยผู้เสนอราคารายดังกล่าวได้เข้ามายืนยันราคาและให้เหตุผลประกอบต่อคณะกรรมการเปิดซองสอบราคา เมื่อวันที่ 23 ธันวาคม 2551 

คณะกรรมการเปิดซองสอบราคาได้พิจารณาเหตุผลประกอบการเสนอราคาพร้อมกับการยืนยันราคาที่เสนอของนางทองใบ ทวีเมืองแล้วเห็นว่า  มีเหตุผลเพียงพอที่สามารถจะทำงานจ้างดังกล่าวได้ และเป็นผู้เสนอราคาต่ำสุด ซึ่งอยู่ในวงเงินงบประมาณที่ตั้งไว้ พร้อมทั้งเป็นผู้มีคุณสมบัติถูกต้องตามเงื่อนไขเอกสารสอบราคาโดยเป็นประโยชน์ต่อองค์การบริหารส่วนตำบล ดังนั้น จึงเห็นควรทำสัญญาจ้างตามระเบียบพัสดุ ฯ ต่อไป
ประกาศ  ณ  วันที่   24  เดือนธันวาคม     พ.ศ. 2551

